Document ID: /roh_data/filtered/fineweb-2-filterrobots_roh.jsonl.gz/11341

Uschia na pon antennas existentas betg pli vegnir actualisadas sin 5G be cun ina procedura da construcziun accellerada. Tar ina tala, n'han abitantas ed abitants numnadamain betg la pussaivlada da far recurs. Cun ina procedura ordinaria schon.
L'expertisa è vegnida fatga sin incumbensa da la conferenza da directuras e directurs da l'ambient. Il gremi ch'aveva oriund cusseglià la procedura svelta. Ils resultats da l'expertisa sajan per il gremi relevants ed i saja planisà da discutar la chaussa durant la proxima sesida.
Sche l'expertisa retarda il schargiament da la rait da 5G, n'è anc betg cler.